wickkiey/tamil-wikipedia-chunked huggingface dataset:
# கன்பூசியம்

## கன்பூசியத்தின் முக்கியக் கோட்பாடுகள்

### ஜென் (Zen)

மனிதாபிமானமுடைய மனப்பான்மை, நல்லதன்மை, நல்லுணர்வு, சக மனிதருக்கு நல்லது செய்யும் எண்ணம், மனிதனின் தனித்தன்மையை வெளிப்படுத்தும் சுபாவம்
# கன்பூசியம்

## கன்பூசியத்தின் முக்கியக் கோட்பாடுகள்

### லி (Li or Lee)

இலாபத்திற்கான கொள்கை, பயன், ஒழுங்கு, பொருத்தமுடைமை, மனிதச் செயல்பாடுகளுக்கான திடமான வழிகாட்டு நெறிகள்
# கன்பூசியம்

## கன்பூசியத்தின் முக்கியக் கோட்பாடுகள்

### யி (Yi or Yee)

நியாயமுடைமை, நன்மைகள் செய்வதற்கான ஒழுக்க அமைப்பு
# கன்பூசியம்

## கன்பூசியத்தின் முக்கியக் கோட்பாடுகள்

### சியாவோ (Hsiao)

மகன் அல்லது மகள், தம் பெற்றோர் மற்றும் குடும்பத்தின் மூத்தவர்களை மதித்து, அன்புடனும், மரியாதையுடனும் நடந்து, அவரின் தேவைகளை பூர்த்தி செய்தல்
# கன்பூசியம்

## கன்பூசியத்தின் முக்கியக் கோட்பாடுகள்

### சிஹ் (Chee)

நன்னெறி சார்ந்த அறிவு, நன்மையையும், தீமையையும் பிரித்தறிந்து பார்க்கும் அறிவு (இந்தக் கோட்பாடு மென்சியசு என்பவரால் கன்பூசியத்திற்குள் உள்ளடக்கப்பட்டது.
# கன்பூசியம்

## கன்பூசியத்தின் முக்கியக் கோட்பாடுகள்

### இச்சுன் த்சு (choon dzuh)

நல்லியல்புத்தன்மையுள்ள மனிதன், மேன்மையான மனிதன், கண்ணியவான்
# கன்பூசியம்

## கன்பூசியத்தின் முக்கியக் கோட்பாடுகள்

### டே (Day)

மனிதர்களை ஆளும் சக்தி, நேர்மையின் சக்தி
# கன்பூசியம்

## கன்பூசியத்தின் அரசியல் தத்துவம்

கன்பூசியஸ் அரசியல் தத்துவம், ஒரு ஆட்சியாளர் சுய ஒழுக்கத்தை கற்றுக் கொள்ள வேண்டும் என்ற நம்பிக்கையில்தான் தொடங்குகிறது. தனது குடிமக்களுக்குத் தான் ஒரு சிறந்த முன்மாதிரியாகத் திகழ்வதோடு, அவர்களை அன்புடனும், அக்கறையுடனும் நடத்த வேண்டும் எனவும் ஆணித்தரமாகச் சொல்கிறது. இவ்வாறு கன்பூசியம் சட்ட விதிகளைப் பறைசாற்றுவது பற்றிய தவறான விளைவுகளைப் பற்றிய எச்சரிக்கையானது அவற்றை ஏற்பதைத் தடுக்கும் முயற்சியாக கருதப்படக்கூடாது என்கிறது.
# இந்திய தேசிய நூலகம்

**இந்திய தேசிய நூலகம் (National Library of India)** இந்தியாவின் மிகப்பெரிய நூலகம் ஆகும். இந்திய அரசின் சுற்றுலா மற்றும் பண்பாட்டுத் துறையால் பராமரிக்கப்படுகிறது. இந்நூலகம் கொல்கத்தாவில் 30 ஏக்கர் பரப்பளவில் அமைந்துள்ளது. தற்போது 22 இலட்சம் நூல்கள் இங்குள்ளன. இந்தியாவின் நான்கு சேகரிப்பு நூலகங்களில் இதுவும் ஒன்று. இந்தியாவைப் பற்றிய, இந்திய மொழிகளில் வெளியான அனைத்து நூல்களும் இங்குச் சேகரித்து வைக்கப்பட்டுள்ளன.  
அனைத்து இந்திய மொழிகளில் மட்டுமன்றி, உலக மொழிகளில் எழுதப்பட்ட நூல்களும் இங்குள்ளன. இந்திய மொழிகளில் வங்காள மொழி, இந்தி, தமிழ் ஆகியன அதிக சேகரிப்புகளைக் கொண்டுள்ளன. உருசியம், அரபி, பிரெஞ்சு ஆகியன அதிக நூல்களைக் கொண்டுள்ள பிற நாட்டு மொழிகளாகும். இந்தியாவில் வெளியாகும் அனைத்து நாளிதழ்களும் இங்குச் சேகரிக்கப்படுகின்றன. தமிழின் அரிய சுவடிகளும் நூல்களும் இங்கு உள்ளன என்பது குறிப்பிடத்தக்கது. இங்கு இந்திய அரசு ஆவணங்களும் ஐக்கிய நாடுகள் சபையின் ஆவணங்களும் சேமிக்கப்படுவதோடு மட்டுமல்லாமல் அறிவியல், தொழில்நுட்பம் தொடர்பான பல நூல்கள் சேமிக்கப்பட்டுள்ளன.
# வசந்தகுமார் (கவிஞர்)

**வசந்தகுமார்**, காசரகோடு மாவட்டத்தில் ஜூலை 2, 1950 அன்று பிறந்தார். இவர் நன்கறியப்பட்ட கன்னடக் கவிஞரும் எழுத்தாளரும் ஆவார். இவர் கவிதை, புதினம், கட்டுரை எனப் பல வடிவங்களில் கன்னட மொழியில் எழுதுபவர். இவரது *ஹட்டரொடனொண்டு*, *பயஸ்வினிய மதிலள்ளி* ஆகிய ஆக்கங்கள் புகழ்பெற்றவை.
# டி. என். கிருஷ்ணன்

**டி. என். கிருஷ்ணன்** என்பவர் (பி: அக்டோபர் 6, 1928 - இ: அக்டோபர் 2, 2020) தென்னிந்தியாவைச் சேர்ந்த வயலின் இசைக் கலைஞர் ஆவார்.
# டி. என். கிருஷ்ணன்

## ஆரம்பகால வாழ்க்கை

பெற்றோர்: ஏ. நாராயண ஐயர், அம்மிணி அம்மாள். கேரள மாநிலம் திருப்புனித்துறையில் பிறந்த இவர், தனது தந்தையிடம் இசையைக் கற்கத் தொடங்கினார். பின்னர் ஆலப்புழா கே. பார்த்தசாரதியிடம் (அரியக்குடி இராமானுஜ ஐயங்காரின் மாணவர்) கற்றார். தொடர்ந்து அரியக்குடி இராமானுஜ ஐயங்காரின் நேரடி மாணவராக இசை பயின்றார்.
# டி. என். கிருஷ்ணன்

## தொழில் வாழ்க்கை

எட்டாவது வயதில் தனது முதல் மேடைக் கச்சேரியை செய்தார். இளம் வயதிலேயே புகழ்வாய்ந்த பாடகர்களான அரியக்குடி இராமானுஜ ஐயங்கார், முசிரி சுப்பிரமணிய ஐயர், ஆலத்தூர் சகோதரர்கள், செம்பை வைத்தியநாத பாகவதர், மகாராஜபுரம் விஸ்வநாத ஐயர் ஆகியோருக்கு பக்கவாத்தியமாக வயலின் வாசித்தார்.  
சென்னை இசைக் கல்லூரியில் இசைப் பேராசிரியராகப் பணிபுரிந்தார். பின்னர் டெல்லி பல்கலைக்கழகத்தில் ‘இசை மற்றும் கலைகளுக்கான’ பள்ளியின் முதல்வராக பணியாற்றினார்.  
2006ஆம் ஆண்டில் சங்கீத நாடக அகாதமியின் உறுப்பினர்களில் ஒருவராக நியமிக்கப்பட்டார்.  
உலகின் பல நாடுகளுக்கும் இசைப் பயணம் செய்துள்ளார்.  
இவரின் குறிப்பிடத்தக்க மாணவர்கள்:
- விஜி கிருஷ்ணன் (மகள்)
- ஸ்ரீராம் கிருஷ்ணன் (மகன்)
- சாருமதி ரகுராமன்
# டி. என். கிருஷ்ணன்

## விருதுகள்

- பத்மசிறீ விருது, 1973; வழங்கியது: இந்திய அரசாங்கம்
- சங்கீத நாடக அகாதமி விருது, 1974
- சங்கீத கலாநிதி விருது, 1980; வழங்கியது: மியூசிக் அகாதெமி, சென்னை
- பத்ம பூசண் விருது, 1992; வழங்கியது: இந்திய அரசாங்கம்
- சங்கீத கலாசிகாமணி விருது; 1999; வழங்கியது தி இந்தியன் ஃபைன் ஆர்ட்ஸ் சொசைட்டி
- இசைப்பேரறிஞர் விருது, 2010. வழங்கியது: தமிழ் இசைச் சங்கம், சென்னை.
# டி. என். கிருஷ்ணன்

## இறப்பு

டி. என். கிருஷ்ணன் 2020 ஆம் ஆண்டு அக்டோபர் மாதம் 2-ந் திகதி திங்கட்கிழமை உடல்நலக் குறைவால் சென்னையில் காலமானார். அவரது மறைவுக்கு இந்தியப் பிரதமர் மோதி இரங்கல் தெரிவித்திருந்தார்.
# லூகர் கைத்துப்பாக்கி

**லூகர் கைத்துப்பாக்கி** (*Luger pistol*) என்பது ஜோர்ஜ் லுகர், மற்றும் கியுகோ போர்சாட் என்ற இரண்டு தலைசிறந்த செருமானிய வடிவமைப்பாளர்களால் உருவாக்கப்பட்ட அரைத் தானியங்கி 9மிமீ பிஸ்டல் வகை கைத்துப்பாக்கி.  
பத்தொன்பதாம் நூற்றாண்டின் கடைசிப்பகுதியில் பலவிதமான மாறுதல்களுடன் இந்த கைத்துப்பாக்கியின் முந்தைய மாதிரி திருத்தி அமைக்கப்பட்டு 1908 ஆம் ஆண்டு 08 பிஸ்டல் என்ற பெயருடன் ஜெர்மானிய படைக்கு அறிமுகப்படுத்தப்பட்டது.  
முதலாம் உலக போரின் முடிவில் கிட்டத்தட்ட 1.5 மில்லியன் 08 பிஸ்டல் கைத்துப்பாக்கிகள் தயாரிக்கப்பட்டன. இவைகளின் எளிய கையாளும் முறை மற்றும் நம்பகத்தன்மை காரணமாக நெதர்லாந்து, சுவீடன், பின்லாந்து, சுவிச்சர்லாந்து, ஸ்பெயின், போர்துக்கல், பிரேசில், லாட்வியா, துருக்கி, ஈரான் மற்றும் அமெரிக்கா போன்ற நாடுகளுக்கு ஏற்றுமதி செய்யப்பட்டது.  
1930 முதல் ஒபர்ண்டோவ் (oberndorf) என்னும் இடத்தில் அமைந்துள்ள மௌசர் (mauser) என்னும் தொழிற்சாலையில் 08 பிஸ்டல்கள் தயாரிக்கப்பட்டன. ஆனி மாதம் 1942 உற்பத்தியை நிறுத்திக்கொண்டு தனது சேவையில் இருந்து ஓய்வு பெற்றது.
# சைவ சமய நெறி (நூல்)

மறைஞான சம்பந்தர் 16 ஆம் நூற்றாண்டில் எழுதிய நூல்களில் ஒன்று **சைவ சமய நெறி**. 727 குறட்பா கொண்டது. மூன்று பகுதியாக உள்ளது.  
முதலாவது பாயிரப் பகுதி. இதில் பெரியோர், உணவளிப்பார், நன்கொடையாளர் முதலானோரை வணக்குவது புதுமை.  
இரண்டாவது ஆசாரியரது இலக்கணம் கூறும் பகுதி. இதில் நதிக்கரையில் பிறத்தல், நல்ல குலத்தில் பிறத்தல், மனக்குற்றம் இல்லாமை, தவக்கொடை பெற்றிருத்தல் முதலானவை கூறப்பட்டுள்ளன. இவர் பெண்களுக்கும் தவக்கொடை உண்டு என்கிறார்.  
மூன்றாவது மாணாக்கரது இலக்கணம் கூறும் பகுதி. ஆசாரியருக்குத் தொண்டு செய்தல், குளிருந்த நீரில் நீராடுதல், சிவ-சின்னங்கள் தரித்தல், பூசை செய்தல், வணங்கும் முறை முதலானவை இதில் கூறப்பட்டுள்ளன.
# சைவ சமய நெறி (நூல்)

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005
# பதிபசுபாசப் பனுவல்

பதி பசு பாசம் என்பன சைவ சித்தாந்தக் கோட்பாடு. மறைஞான சம்பந்தர் 16 ஆம் நூற்றாண்டில் எழுதிய நூல்களில் ஒன்று **பதிபசுபாசப் பனுவல்**. 337 குறட்பா கொண்டது. இது சைவசித்தாந்த சாத்திரம். 7 இயல்கள் கொண்டது. பாயிரம், பிரமானம், பதி, பசு, பாசம், பொது, போதகம் என்பன அந்த இயல்கள். இந்த நூலில் சில பகுதிகள் சிதைந்துபோயின.  
பாடல்கள் – எடுத்துக்காட்டு  
ஆகம் சடம்காண் அணு அறியாது இவ்விரண்டின்  
யோகம் சிவனால் என்று ஓர்.  
வேண்டுவார் இல்லை விலங்கு ஒருவன் கால் இலது  
பூண்டுறில் பூண்பித்தான் உண்டு.  
பூட்டுவித்தான் தாள் பணியப் போம் விலங்கு புன் குலம்பை  
கூட்டுவித்தான் தாள் பணி போம் கூடு  
சித்திரம் என்னச் சிலை என்னச் செத்திருப்பார்  
வித்தகள் தாள் கட்டுள் விடார்.
# பதிபசுபாசப் பனுவல்

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005
# முத்திநிலை (நூல்)

தி௫க்கயிலாய பரம்பரை வேளாக்குறிச்சி ஆதீன சீடர் மறைஞான சம்பந்தர் 16ஆம் நூற்றாண்டில் எழுதிய நூல் **முத்திநிலை**. இதில் முத்தி பற்றிய ஆன்மானந்த வாதம் மறுக்கப்பட்டுள்ளது. நூலில் 19 வெண்பாக்கள் உள்ளன.  
நூலின் முதல் பாடல் – எடுத்துக்காட்டு  
:சிவசத்தியைத் திளைப்பர் சீவன் முத்தர் என்றும்
:அவசத்தி மாயாது அகம் என் – சிவசத்தி
:தன்னைக் கண்டு இங்கு அருளால் சச்சிதானந்தம் எனும்
:மன்னைத் திளைத்து வாழ்வார்.
சிவசத்தியைக் கண்டு திளைப்பதுதான் சீவன் முத்தி.
# முத்திநிலை (நூல்)

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005
# பரமோபதேசம் (நூல்)

தி௫க்கயிலாய பரம்பரை வேளாக்குறிச்சி ஆதீன சீடர் மறைஞான சம்பந்தர் 16 ஆம் நூற்றாண்டில் எழுதிய நூல் **பரமோபதேசம்**. இதில் 41 குறள் வெண்பாக்கள் உள்ளன.  
இதில் திருமந்திரம், தேவாரம், திருவிசைப்பா, அருள்நந்தி முதலான நூல்களிலுள்ள தொடர்கள் பயின்றுவருகின்றன.
# பரமோபதேசம் (நூல்)

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005
# வருத்தமற உய்யும் வழி (நூல்)

தி௫க்கயிலாய பரம்பரை வேளாக்குறிச்சி ஆதீன சீடர் மறைஞான சம்பந்தர் 16 ஆம் நூற்றாண்டில் எழுதிய நூல்களில் ஒன்று **வருத்தமற உய்யும் வழி**. 17 குறள் வெண்பாக்களால் ஆனது. சிவபூசை செய்தால், ஐந்தெழுத்தைச் சொன்னால் வருத்தமின்றிச் சிவபுரத்தில் இன்புறலாம் எனக் கூறுகிறது.  
இதில் உள்ள பாடல்களில் ஒன்று – எடுத்துக்காட்டு  
நின்றும் இருந்தும் கிடந்தும் நடந்தும் நினை  
என்றும் சிவன் தாள் இணை.
# வருத்தமற உய்யும் வழி (நூல்)

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005
# வார்ப்புரு:Infobox map/doc

This provides a way to display a map in an . Optionally a location marker can be included.
# வார்ப்புரு:Infobox map/doc

## Usage

### Parameter descriptions

| <code>map</code> | The name of the map to be displayed. This is the only required parameter. |  |
| --- | --- | --- |
| <code>map_width</code> | The width of the map image to be displayed. For example <code>map_width=220</code> and not <code>map_width=</code>. |  |
| <code>default_width</code> | When this template is used in another template, e.g. an infobox, the default width of the map image preferred by the infobox should be specified here. For example <code>map_width=220</code>. When used with location maps, this value may be modified by a certain value if specified in the location map template. The default value is . |  |
| <code>relief</code> | Selects a relief map when assigned any value. This only works when the geographical coordinates method is used and then only for a few maps. See Map display methods. |  |
| <code>map_alt</code> | Alt text for the map. A visually impaired reader who uses a screen reader will have access to this text. See WP:ALT. |  |
| <code>map_caption</code> | The caption that appears below the map if one is required. |  |
| <code>mark</code> | The image file that will be used to mark the location on the map. The default is . See below. |  |
| <code>mark_width</code> | The width of the marker image to be displayed. For example <code>mark_width=8</code> and not <code>mark_width=</code>. The default width is . |  |
| <code>label</code> | A text message that will be displayed next to the marker. |  |
| <code>label_position</code> | The position of a label with respect to the marker. Valid values are <code></code>, <code></code>, <code>top</code>, <code>bottom</code> and <code></code>. |  |
| -<code>background</code> | The background color for the label. If no value is assigned the background will be transparent. See Web colors. |  |
| <code>lat</code>
<code>long</code> | Specifies the latitude and longitude of the location when the geographical coordinates method is used. This value must be specified as a signed decimal degree. See below. |  |
| <code>x</code>
<code>y</code> | Specifies the position of the location marker. The coordinates of the marker in pixels based on a map width of 1000 pixels. The template will scale these values for proper display. See below. |  |
| <code>x%</code>
<code>y%</code> | Specifies the position of the location marker. <code>x%</code> specifies the percentage of the distance across the image from the edge and <code>y%</code> specifies the percentage of the distance down from the top edge. See below. | } |
# வார்ப்புரு:Infobox map/doc

## Map display methods

There are three methods which can display a mark to on a map. These examples use which uses this template as a back end.
# வார்ப்புரு:Infobox map/doc

## Map display methods

### Display any image

Another option allows the display of any image without a location mark.  
<pre>
</pre>
# வார்ப்புரு:Infobox map/doc

## Geographical coordinates

The template can be used to allow additional parameters for the entry of geographical coordinates. The template can be used with or without named parameters. If the unnamed option is used all parameters must be supplied but they can be void. The following markup can be used to allow the template user to enter coordinates. These parameters names are recommended by .  
<pre>
| lat =
| long = </pre>  
To display coordinates in the Infobox two methods can be used. The template can be used to display coordinates entered using the method discussed above. If the X,Y method is used to display a marker then the template can be used. For examples of coordinate entry see coordinate examples.
# வார்ப்புரு:Location map+/doc

This template places one or more location marks on a map, with optional labels. It is in the same family of templates as the Location map template and the documentation for that template might be helpful.  
This template uses a helper template, Location map~, one or more times to generate a mark for each location.
# வார்ப்புரு:Location mark+/doc

This template places one or more marks on an image, with optional labels. The helper template can be used one or more times to generate the marks with labels. For labels only, the template can place each colored label, of any font size, onto the image.  
Other templates are more capable of superimposing one image on another. This template centers a mark over a location on any image using coordinate values that are relative. The size of the composite image can changed without changing the relative positions of the markers. The composite image can be displayed as a simple image, a bordered image or a image.  
If the geographic coordinates of the locations are known and a location map template exists, then one of the templates in the {Location_map} family should be used instead. The See-also section, below, lists alternative templates.
# வார்ப்புரு:Location mark+/doc

## Mark placement parameters

There are two ways to generate a marker on a map.
# வார்ப்புரு:Location mark+/doc

## Mark placement parameters

### Place a mark on an image using the <code>x</code> and <code>y</code> parameters

The values for the <code>x</code> and <code>y</code> parameters are the pixel coordinates of the location mark when the image is scaled to a width of 1000 pixels.  
:<code>x</code> is the pixel offset for the mark from the edge of an image wide.
:<code>y</code> is the pixel offset for the mark from the top edge of an image wide.  
There are at least two ways of obtaining these values:  
1. Download the image from the image's to your computer. Open the image in a graphics editor, such as GIMP or XnView. Scale (resize) the image to a width of and then note the x, y coordinates when the cursor points to to the desired location. Use these values directly.
1. Download the image from the image's to your computer. Open the image in any image viewer that displays the coordinates of the cursor position, such as Paint from Microsoft. Note the x, y coordinates when the cursor points to the location. Then:  
::&nbsp; and&nbsp;  
::where and are the cursor coordinates, is the width of the image displayed on your computer and and are the values to assign to the <code>x</code> and <code>y</code> parameters.
# வார்ப்புரு:Location mark+/doc

## Mark placement parameters

### Place a mark on an image using the <code>x%</code> and <code>y%</code> parameters

:x% specifies the percent of the distance across the image from the edge.
:y% specifies the percent of the distance down from the top edge.
# வார்ப்புரு:Location mark+/doc

## The **<code>type</code>** parameter

<div>
</div>
# வார்ப்புரு:Location mark+/doc

## Examples

The first two examples could be duplicated using .
# வார்ப்புரு:Location mark+/doc

## Examples

### Using mostly default values

<pre>  
</pre>
# வார்ப்புரு:Location mark+/doc

## Examples

### Using background color for labels

<pre>  
</pre>
# வார்ப்புரு:Location mark+/doc

## Examples

### Using an invisible mark

<pre>  
</pre>
# மனோ கணேசன்

**மனோ கணேசன்** (*Mano Ganesan*, பிறப்பு: திசம்பர் 17, 1959) இலங்கைத் தமிழ் அரசியல்வாதியும், ஜனநாயக மக்கள் முன்னணியின் தலைவரும், சனநாயகத் தொழிலாளர் காங்கிரஸ் என்ற தொழிற்சங்கத்தின் தலைவரும், நாடாளுமன்ற உறுப்பினரும், முன்னாள் அமைச்சரும் ஆவார். இவர் 2015 செப்டம்பர் 4 முதல் 2019 நவம்பர் வரை தேசிய கலந்துரையாடல்களுக்கான அமைச்சராகப் பணியாற்றினார்.
# மனோ கணேசன்

## வாழ்க்கைச் சுருக்கம்

மனோ கணேசன் பிரபல தமிழ் தொழிற்சங்கவாதியும், திரைப்பட நடிகரும், இயக்குனருமான மறைந்த வி. பி. கணேசனின் மகனும், நாடாளுமன்ற உறுப்பினர் பிரபா கணேசனின் உடன்பிறந்தவரும் ஆவார். கொழும்பு கேரி கல்லூரியில் கல்வி பயின்றார்.
# மனோ கணேசன்

## அரசியலில்

மனோ கணேசன் முதன் முதலில் மேல் மாகாண சபையில் மேலக மக்கள் முன்னணி என்ற தனது அரசியல் கட்சி உறுப்பினராக அரசியலில் இறங்கினார். இலங்கை நாடாளுமன்றத்திற்கு முதன் முதலில் 2001 தேர்தலில் ஐக்கிய தேசியக் கட்சியின் கீழ் போட்டியிட்டு வெற்றி பெற்றார். 2004 தேர்தலில் தனது சனநாயக மக்கள் முன்னணியின் சார்பில் ஐக்கிய தேசிய முன்னணி கூட்டணியில் கொழும்பு மாவட்டத்தில் போட்டியிட்டு வெற்றி பெற்றார். 2010 தேர்தலில் ஐக்கிய தேசிய முன்னணி கூட்டணியில் கண்டி மாவட்டத்தில் போட்டியிட்டுத் தோல்வியுற்றார். அதே வேளையில் கொழும்பு மாவட்டத்தில் சனநாயக மக்கள் முன்னணியின் சார்பில் போட்டியிட்ட இவரது சகோதரர் பிரபா கணேசன் வெற்றி பெற்று நாடாளுமன்றம் சென்றார். ஆனாலும், பிரபா கணேசன் பின்னர் இக்கட்சியில் இருந்து விலகி ஆளும் ஐக்கிய மக்கள் சுதந்திரக் கூட்டணியில் இணைந்து கொண்டார்.  
மனோ கணேசன் 2011 உள்ளூராட்சி சபைத் தேர்தலில் ஜனநாயக மக்கள் முன்னணி வேட்பாளராகப் போட்டியிட்டு கொழும்பு மாநகரசபை உறுப்பினரானார். 2014 மாகாண சபைத் தேர்தலில் மேற்கு மாகாணசபை உறுப்பினராகத் தேர்ந்தெடுக்கப்பட்டார்.  
மனோ கணேசன் 2015 அரசுத்தலைவர் தேர்தலில் போட்டியிட்ட எதிரணியின் பொது வேட்பாளரான மைத்திரிபால சிறிசேனவிற்குத் தனது ஆதரவைத் தெரிவித்தார்.
# மனோ கணேசன்

## அரசியலில்

### தமிழ் முற்போக்குக் கூட்டணி

2015 ஆம் ஆண்டில் மலையக மக்கள் முன்னணியின் தலைவர் அமைச்சர் வே. இராதாகிருஷ்ணன்ம் மற்றும் தொழிலாளர் தேசிய சங்கத்தின் தலைவர் அமைச்சர் பழனி திகாம்பரம் ஆகியோருடன் இணைந்து தமிழ் முற்போக்குக் கூட்டணி என்ற கூட்டமைப்பை ஆரம்பித்தார். இக்கூட்டணி 2015 நாடாளுமன்றத் தேர்தலில் ஐக்கிய தேசியக் கட்சியின் சின்னத்தில் போட்டியிட்டு ஆறு இடங்களைக் கைப்பற்றியது. மனோ கணேசன் கொழும்பு மாவட்டத்தில் போட்டியிட்டு வெற்றி பெற்று மீண்டும் நாடாளுமன்றம் சென்றார். மைத்திரிபால சிறிசேன அமைச்சரவையில் 2015 செப்டம்பர் 4 அன்று இவர் தேசிய கலந்துரையாடல்களுக்கான அமைச்சராக நியமிக்கப்பட்டார். இவரது அமைச்சின் கீழ் அரச மொழிகள் திணைக்களம், அரச மொழிகள் ஆணைக்குழு, தேசிய மொழிப்பயிலகம், அரசு சாரா நிறுவன செயலகம் ஆகிய அரசுத் திணைக்களங்கள் இருந்தன. 2019 நவம்பரில் நாடாளுமன்றம் கலைக்கப்பட்டது.  
2020 நாடாளுமன்றத் தேர்தலில் தமிழ் முற்போக்குக் கூட்டணி ஐக்கிய மக்கள் சக்தியுடன் கூட்டணி அமைத்துப் போட்டியிட்டது. மனோ கணேசன் கொழும்பு மாவட்டத்தில் மீண்டும் தெரிவு செய்யப்பட்டு நாடாளுமன்றம் சென்றார்.  
2024 நாடாளுமன்றத் தேர்தலில் தமிழ் முற்போக்குக் கூட்டணி மீண்டும் ஐக்கிய மக்கள் சக்தியுடன் கூட்டணி அமைத்து ஐக்கிய மக்கள் சக்தியின் தொலைபேசிச் சின்னத்தில் போட்டியிட்டது. மனோ கணேசன் கொழும்பு மாவட்டத்தில் 19,013 விருப்பு வாக்குகள் பெற்று தோல்வியடைந்தார். இவர் பின்னர் ஐக்கிய மக்கள் சக்தியின் தேசியப் பட்டியல் ஊடாக 2024 திசம்பர் 17 இல் நாடாளுமன்ற உறுப்பினர் ஆனார்.
# மனோ கணேசன்

## அமெரிக்காவின் விடுதலைக் காப்பாளர்கள் விருது

அமெரிக்காவின் விடுதலைக் காப்பாளர் விருது (Freedom Defender’s Award) மனித உரிமைகளுக்கான சிம்பாப்வே வழக்கறிஞர்களுக்கும், மனோ கணேசனுக்கும் வழங்கப்படுவதாக 2007 டிசம்பர் 10 இல் அமெரிக்காவின் அப்போதைய அரசுச் செயலாளர் காண்டலீசா ரைஸ் வாசிங்டன், டி. சி.யில் அறிவித்தார்.
# மனோ கணேசன்

## தேர்தல் வரலாறு

**மனோ கணேசனின் தேர்தல் வரலாறு**  
| 1999 மாகாணசபை | கொழும்பு மாவட்டம் | IOPF |  |
| --- | --- | --- | --- |
| 2001 நாடாளுமன்றம் | கொழும்பு மாவட்டம் | ஐதேக | align= |
| 2020 நாடாளுமன்றம் | கொழும்பு மாவட்டம் | ஐமச | align= |
| 2024 நாடாளுமன்றம் | } |  |  |
# வார்ப்புரு:Sfrac/doc

This template builds an alternative form of common fractions. It takes one, two or three parameters: the optional integer (may be signed), the optional numerator and the required denominator; in this order. Please **do not** substitute it.  
; <code></code>
: (integer, numerator and denominator)
; <code></code>
: (numerator and denominator)
; <code></code>
: (denominator only)
# வார்ப்புரு:Sfrac/doc

## Code

<source lang=html5>
<span>
<span></span>
<span>/</span>
<span>
}}}
</span>  
</span>
</source>
# படிமம்:Spinofelectron pauli.png

## சுருக்கம்

**தற்சுழற்சிக் குவாண்டம் எண் (s) (Spin quantum number):**
ஓர் அணுவில் உள்ள இலத்திரன்கள், உட்கருவைச் சுற்றுவதோடு மட்டுமல்லாமல், தன் அச்சினைச் சுற்றி சுழலும் தன்மையும் உடையன. ஒரு இலத்திரனின் சுழற்சித் திசையை தற்சுழற்சிக் குவாண்டம் எண் குறிக்கின்றது. இச்சுழற்சி இருவிதங்களில் நடைபெறுகின்றது: கடிகாரத் திசை, கடிகார எதிர்த் திசை. எனவே சுழற்சி குவாண்டம் எண்களின் இரு பெறுமானங்கள் +1/2 மற்றும் -1/2 ஆகும்.
# ஏம்ஸ் அறை

ஓர் குறிப்பிட்ட இடத்திலிருந்து கண்களின் மூலமோ அல்லது நிழற்பக் கருவி மூலமோ அவதானிக்கும் போது சமமான திணிவு மற்றும் நீள அகலமுடைய பொருளொன்று ஒரு மூலையில் சிறிதாகவும் ஒரு மூலையில் பெரிதாகவும் காட்டும் அறையே **ஏம்ஸ் அறை** (*Ames Room*) எனப்படும். இது ஒரு ஒளியியற்கண் மாயம் ஆகும். இவ்வறை சிறிய மற்றும் பெரிய பொருட்களையும் ஒரே அளவுடையதாகக் காட்டும் மாயத்தோற்றமுடையது. இதனை அடல்பேர்ட் ஏம்ஸ் (இளையவர்) என்பவர் 1934இல் கண்டுபிடித்து அதற்கு அடுத்த ஆண்டில் உருவாக்கினார்.  
இதனைப் பார்க்கும் போது ஒரு சாதாரண சதுர அறை போலத் தென்படும். எனினும் இது உண்மையில் சரிவக உருவமுடையது. இதனால் ஒரு மூலையில் உள்ள நபர் பூதாகாரமாகவும் இன்னொரு மூலையில் உள்ளவர் குள்ளமாகவும் தென்படுவார். அந்நபரைத் தவிர அவ்வறையின் ஏனைய அனைத்து பொருட்களும் வெளியிலிருந்து அவதானிப்போருக்கு சாதாரணமாகவே தென்படும். உண்மையில் அவை அனைத்தும் ஒரே அளவுடையவை அல்ல. இவ்வாறான மாயத்தோற்றத்தை உருவாக்கும் வித்தத்தில் இவ்வறை உருவாக்கப்படும்.
# ஏர் வெனிசுவேலா

**ஏர் வெனிசுவேலா** (*Air Venezuela*), 2001 ஆம் ஆண்டு நிறுவப்பட்ட வானூர்தி நிறுவனம். பல்வேறு பங்குதாரர்களைக் கொண்ட இதை, வில்லியம் என்றி மெதினா என்னும் வெனிசுவேலா நாட்டுப் பொறியியலாளர் நிறுவினார். ஸ்பெயின், போர்த்துகல், ஜெர்மனி, பிரான்சு, இத்தாலி, நெதர்லாந்து ஆகிய நாடுகளுக்கு வானூர்திகளை இயக்குகிறது. இதன் தலைமையகம், வெனிசுவேலாவில் அமைந்துள்ளது.
# ஆஃப்டன் இசுமித்து

**ஆஃப்டன் இசுமித்து** (Afton Smith), ஓர் அமெரிக்கத் திரைப்பட நடிகையும், எழுத்தாளரும் ஆவார். இவர் நியூ யார்க்கில் பிறந்தார். ஜார்ஜ் ஆப் த ஜங்கிள், எ ரீசன் டொ பிலிவ், லெஸ் தன் சீரோ ஆகிய திரைப்படங்களில் நடித்துள்ளார். இவர் ஹாலிவுட் பிக்ஸ் த கிலாசிக்ஸ் என்ற நூலையும் எழுதியுள்ளார்.
# ஆஃப்டன் இசுமித்து

## வெளியிணைப்புகள்

- இணைய திரைப்படத் தரவுதளம் (ஆங்கிலத்தில்)
# காந்திநகர்

**காந்திநகர்** (Gandhinagar, ) மேற்கு இந்திய மாநிலம் குசராத்தின் தலைநகரம் ஆகும். காந்திநகர் அகமதாபாத்திற்கு வடக்கே ஏறத்தாழ 23&nbsp;கி.மீ. தொலைவில் உள்ளது. இது குசராத் மாநிலத்தின் புதிய தலைநகராகத் திட்டமிட்டுக் கட்டமைக்கப்பட்டது.  
நடுவில் அமைந்துள்ள அரசு வளாகங்களைச் சுற்றிலும் முப்பது செக்டர்களாக பிரிக்கப்பட்டுள்ளது. ஒவ்வொரு செக்டரிலும் அதற்கெனத் தனியான வணிக வளாகம், சமூக மையம், துவக்கப் பள்ளி, சுகாதார மையம், அரசு மற்றும் தனியார் குடியிருப்புகளை கொண்டுள்ளது. பல பூங்காக்கள், சோலைகள் மற்றும் மனமகிழ் மையங்கள் அமைக்க இடம் வரையறுக்கப்பட்டுள்ளது. நகரத்தை ஓர் பசுமைப் பூங்காவாக மாற்றிட திட்டமிடப்பட்டுள்ளது.
# 1பாஸ்வோர்டு

**ஒன்பாஸ்வோர்டு** (1Password), அஜைல் வெப் சொல்யூசன்ஸ் நிறுவனத்தால் தயாரிக்கப்பட்ட மென்பொருள். இது மாக் இயங்குதளம், விண்டோசு, ஆண்ட்ராய்டு இயங்குதளம் ஆகிய இயங்குதளங்களில், பயர்பாக்சு, சபாரி உள்ளிட்ட அனைத்து வலை உலாவிகளிலும் இயங்கும். அனைத்துக் கடவுச்சொற்களையும் இதனிடம் வழங்கிவிட்டு, பொதுக் கடவுச்சொல்லை உள்ளிட்டுப் பயன்படுத்தலாம். எந்த தளத்திற்கு சென்றாலும், அங்கே புலங்களில் உள்ளிட வேண்டிய அனைத்து தகவல்களையும் இதுவே வழங்கும். இதன்மூலம், வெவ்வேறு தளங்களின் கடவுச்சொற்களை மாற்றினாலும், பொதுக் கடவுச்சொல்லை வழங்குவதன் மூலம் பாதுகாப்பு உறுதி செய்யப்படும்.  
1கடவுச்சொல்லானது முதலில் மாக் இயக்குதளத்தில் நல்ல வரவேற்பைப் பெற்றது. பின்பு மைக்ரோசாப்ட் விண்டோசுவில் அறிமுகப்படுத்தப்பட்டது. இதில் கடவுச்சொல் மட்டுமல்லாது வங்கிக் கணக்குகள், பாதுகாப்புக் குறிப்புகள் போன்றவற்றையும் இதில் சேமித்து வைத்துக்கொள்ளலாம்.
# 1பாஸ்வோர்டு

## சிறப்பம்சங்கள்

இதன் சிறப்பம்சம் என்னவெனில் நாம் தனியாக இந்த மென்பொருளை நிறுவவேண்டிய அவசியமில்லை. ஏனெனில் பயர் பாக்சு, இன்டெர்நெட் எக்ஸ்புளோரர் போன்றவற்றில் நீட்சியாக இணைத்தாலே இதனைப் பயன்படுத்த இயலும். பின் நம் இணையத்தில் உலாவும்போது நம்முடைய கடவுச் சொல் போன்றவற்றை கண்காணித்து இதனை சேமிக்க வேண்டுமா என அனுமதி கேட்கும் . நம்முடைய அனுமதிக்குப் பிறகு மீண்டும் புகுபதிகையின் போது புலங்களில் தானாகவே அந்த விவரங்களை உள்ளீடு செய்துகொள்ளும். மேலும் ஒருவருடைய அனைத்து கடவுச்சொற்களையும் இதன் மூலம் நிர்வகிக்க இயலும். தானாக காப்புநகலெடுத்தல், தானாகவே பூட்டுதல், மற்றும் தேடுதல் போன்ற பல சிறப்பம்சங்களைக் கொண்டுள்ளது.
# 1பாஸ்வோர்டு

## கடவுச் சொல் கோப்பு ஒத்திசைவு

ஒன்கடவுச்சொல்லானது கடவுச்சொற்களை மேக சேமிப்பகத்தில் சேமித்து வைக்கக் கூடிய வசதிகளை மட்டுமே பெற்றிருக்கிறது. மேலும் தொலை சேவைக் கணிப்பொறிகளில் ஒத்திசைவு செய்வதன் மூலம் அந்தக் கடவுச் சொற்களை நாம் பெற இயலாது. ஆனால் டிராப்பாக்ஸ் எனும் செயலி மூலமாகவும் (அனைத்து தங்களிலும்) , ஒய்-ஃபை, ஐ மேக சேமிப்பகம் (ஐ கொளுவு) மூலமாக நம்மால் ஒத்திசைவு செய்ய இயலும் . தற்போது 1கடவுச்சொல் இணையதளத்தின் மூலமாக கட்டணம் செலுத்தி ஒத்திசைவு செய்யும் வகையில் அதன் மேம்பாட்டாளர்கள் இதனை வடிவமைத்துள்ளனர். நிகழ்விட ஒய்-ஃபை மற்றும் ஐ மேக சேமிப்பகத்தின் ஒத்திசைவு ஆகிய வசதிகள் அனைத்தும் மாக் இயக்குதளம் மற்றும் ஐஓஎஸ் இயங்குதளங்களில் மட்டுமே செயல்படும்.
# 1பாஸ்வோர்டு

## உலாவி நீட்சி

ஒன்கடவுச்சொல்லானது பிரேவ், பயர் பாக்சு, இன்டெர்நெட் எக்ஸ்புளோரர், ஆப்பெரா (உலாவி), சபாரி உலாவி போன்ற உலாவிகளில் ஒருங்கிணைந்து (நீட்சியாக) செயல்படுகிறது.  
உலாவி நீட்சிகளைப் பயன்படுத்த வேண்டும் எனில் நாம் உபயோகிக்கும் கணினியின் நிர்வாகியாக இருத்தல் அவசியம். இந்த அம்சத்தால் சிலர் தாங்கள் பணிபுரியும் அலுவலகத்தில் உள்ள கணினியைப் பயன்படுத்துவதில் சிக்கல்கள் இருந்தன். எனவே ஒன்கடவுச்சொல் இணையதளமானது ஒரு மாத கட்டணத்தை செலுத்துவதன் மூலம் பயனர் பெயர் மற்றும் கடவுச் சொற்களை நகல் எடுத்து புகுபதிகையின் போது ஒட்டக் கூடிய வசதியை அளித்தது.
# 1பாஸ்வோர்டு

## கணக்கு வகைகள்

மூன்று வித கணக்குகளில் இதனை பயன்படுத்தலாம். தனிநபர் பயன்பாடு, குடும்பத்திற்கான பயன்பாடு, இதில் அதிகபட்சமாக 5 நபர்கள் பயன்படுத்த இயலும் ஆனால், ஒருமுறை பணம் செலுத்தினால் போதும். மூன்றாவதாக வணிகத்திற்கான கணக்கு.
# 1பாஸ்வோர்டு

## பாதுகாப்பு

### மறையாக்கம் (என்கிரிப்சன்)

இதன் பாதுகாப்பு முறைகளானது ஏஇஎஸ்-256 எனும் 256 பைட்டுமறையாக்கம் கொண்டு தகவல்கள் கடக்கும் போதும், நிலையாக இருக்கும் போதும் பாதுகாக்கப்படுகிறது.
# 1பாஸ்வோர்டு

## பாதுகாப்பு

### ரகசிய திறவுகோல்

கடவுச்சொல்லுக்கான திறவுகோல் வருவிப்பிலும் 128 பைட்டுமறையாக்கம் செயல்படுகிறது. இதன் மூலம் ரகசிய திறவுகோலினை மற்றவர்கள் அறிவதற்கான வாய்ப்புகள் இல்லை.
# மேக் இயங்குதளம்

**மேக் இயங்குதளம்(MacOS** )( /ˌ M AE கே oʊ ɛ ங்கள் / ; முன்பு **மேக்&nbsp;ஓ.எஸ்&nbsp;எக்ஸ்** மற்றும் பின்னர் **ஓ.எஸ்&nbsp;எக்ஸ்** ) என்பது 2001 ஆம் ஆண்டு முதல் ஆப்பிள் இன்க் உருவாக்கி விற்பனை செய்யும் இயங்குதளம் ஆகும். இது ஆப்பிளின் மேக் கணினிகளுக்கான முதன்மை இயங்குதளம். டெஸ்க்டாப், லேப்டாப் மற்றும் ஹோம் கம்ப்யூட்டர்களின் சந்தையில், மைக்ரோசாப்ட் விண்டோஸுக்குப் பிறகு இது மிகவும் பரவலாகப் பயன்படுத்தப்படும் இரண்டாவது டெஸ்க்டாப் இயங்குதளம் ஆகும் .  
மேக்கோஸ் என்பது மேகிண்டோஷ் இயங்குதளத்தில் இரண்டாவது பெரிய தொடராகும். முதலாவது 1984 ஆம் ஆண்டில் அறிமுகப்படுத்தப்பட்ட கிளாசிக் மேக் ஓஎஸ் என்று அழைக்கப்படுகிறது. இதன் இறுதி வெளியீடு 1999 இல் மேக் ஓஎஸ் 9 ஆகும். முதல் டெஸ்க்டாப் பதிப்பு, மேக் ஓஎஸ் எக்ஸ் 10.0, மார்ச் 2001 இல் வெளியிடப்பட்டது.அதன் முதல் புதுப்பிப்பு 10.1 , அந்த ஆண்டின் பிற்பகுதியில் வந்தது. இதற்குப் பிறகு, ஆப்பிள் அதன் வெளியீடுகளுக்கு பெரும் பூனைக<nowiki/>ளின் பெயரில் பெயரிடத் தொடங்கியது, இது OS X 10.8 மவுண்டன் லயன் வரை நீடித்தது. OS X 10.9 மேவரிக்ஸ் முதல், கலிபோர்னியாவில் உள்ள இடங்களின் பெயர்களை பயன்படுத்தியது. ஆப்பிள் பெயரை "ஓஎஸ் எக்ஸ்" என்று ஏற்றுக்கொண்டு, 2012 இல் சுருக்கப்பட்டது .பின்னர் "MacOS" என2016 இல் மாற்றப்பட்டது . . சமீபத்திய வெளியீடு மேகோஸ் கேடலினா, இது அக்டோபர் 2019 இல் வெளியிடப்பட்டது.
# துன்ப அலைகள்

**துன்ப அலைகள்** வடமொழியில் **துக்கத்திரயங்கள்** எனப்படும். மக்களின் துன்ப அலைகளை மூன்று கோணங்களில் பார்ப்பது வழக்கம் என்பதை மறைஞான தேசிகர் சிவதருமோத்தர உரை என்னும் நூலில் மூன்று மேற்கோள் பாடல்களால் சுட்டுகிறார்.  
பிறவி, சூழல், உயிரினம் என்னும் மும்முனைத் தாக்கங்கள் அவை. இவற்றை முறையே ஆதி-தைவிகம், ஆதி-பவுதிகம், ஆதியாத்மிகம் என்று வடநூலார் குறிப்பிடுகின்றனர். இவை எவை என்பதை விளக்கும் பாடல்கள்:  
1 பிறவியில் வரும் ஆதி-தைவிகம்
:கருவில் துயர் செனிக்குங்காலை துயர் மெய்
:திரை நரை மூப்பில் திளைத்துச் செத்து – நரகத்தின்
:ஆழும் துயர் புவியை ஆள் இன்பு ஆதி எலாம்
:ஊழ் உதவு தைவிகம் என்று ஓர்.
2 சூழலால் வரும் ஆதி-பவுதிகம்
:பனியால் இடியால் படர் வாடையினால்
:துனி தென்றலினாம் சுகமும் – தனை அணைய
:நீரின் ஆம் இன்பு இன்னலும் நெருப்பின் ஆம் துயரின்
:போரில் பவுதிகம் ஆகும்.
3 உயிரினங்களால் வரும் ஆதியாத்மியம்
:தன்னால் பிறரால் தனக்கு வரும் தீங்கு நலம்
:இன்னா விலங்கு அரவம் தேள் எறும்பு – செல் முதல் நீர்
:அட்டை அலவன் முதலை மீன் அரவம் ஆதியின் ஆம்
:கட்டம் இங்கு ஆத்மிகமே காண்
# துன்ப அலைகள்

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
# நினைவகச் சுத்திகரிப்பு

நினைவகச் சுத்திகரிப்பு (Garbage Collection) என்பது நினைவக மேலாண்மையின் (Memory Management) முக்கியமானப் பணியாகும். ஜோன் மெக்கார்த்தி என்பவரால் இத்தொழில்நுட்பம் 1959ஆம் ஆண்டு கண்டுபிடிக்கப்பட்டது. நினைவகத்தில் (Memory) ஒரு நிரலுக்காக (Programme) ஒதுக்கப்பட்ட இடத்தில் நிரல் பயன்படுத்தி முடித்த அல்லது நிரலால் எட்டமுடியாத தரவுகளின் (Data) இடத்தைக் கண்டுகொண்டு, அவற்றை நிரலிடத்திருந்து பெற்றுக்கொள்வது நினைவகச் சுத்திகரிப்பு ஆகும்.
சில நிரலாக்க மொழிகளில் நினைவகச் சுத்திகரிப்பென்பது மொழியின் சிறப்பம்சங்களுள் ஒன்று (உதா: ஜாவா). சி,சி++ போன்ற மொழிகளில் நிரலரே (Programmer) நினைவகத்தைச் சுத்திகரிக்கும் பணியை மேற்கொள்ளவேண்டும். அடா, மாடுலா-3 மற்றும் சி++/சிஎல்ஐ போன்ற மொழிகளில் நினைவகச் சுத்திகரிப்பு அம்சமும் உள்ளது மற்றும் நிரலரே நினைவகத்தைச் சுத்திகரிக்க வழியும் உள்ளது.
# நினைவகச் சுத்திகரிப்பு

## பணிகள்

1. நிரல் பயன்படுத்தி முடித்த மற்றும் எதிர் காலத்தில் நிரலால் எட்டமுடியாத தரவுகளின் (Data) இடத்தைக் கண்டுகொள்ளுதல்.
1. அத்தகைய தரவுகள் பயன்படுத்திய மற்றும் அவற்றுக்கு ஒதுக்கப்பட்ட வளங்களைப் பறிமுதல் செய்தல்.
இவை நினைவகச் சுத்திகரிப்பின் முக்கிய பணிகளாகும்.
# நினைவகச் சுத்திகரிப்பு

## பணிகள்

### நன்மைகள்

இவ்வம்சம் நிரலரை நினைவகச் சுத்திகரிப்பின் கடுமையானப் பணிகளிலிருந்து விடுவிக்கிறது. இதன் மூலம் நிரலில் ஏற்படும் பல பிழைகள் தவிர்க்கப்படுகின்றன. உதாரணத்திற்கு  
- தொங்கும் குறிப்பான்கள் - பறிமுதல் செய்யப்பட்ட நினைவக இடத்தைக் குறிக்கும் குறிப்பான்களால் ஒதுக்கப்படாத நினைவக இடத்தை பயன்படுத்த நேரும். இதனால் இயக்குதளம் நிரலை இயக்குவதை நிறுத்தலாம் அல்லது வேறு ஏதேனும் எதிர்பாராத விளைவுகள் ஏற்படக்கூடும்.
- ஏற்கனவே சுத்திகரிக்கப்பட்ட இடங்கள் சுத்திகரிக்கப்பட நேரலாம்.  
நிரலின் பாதுகாப்பிற்கு ஆபத்து விளைவிக்கும் பிழைகளும் தவிர்க்கப்படுகின்றன.
# மனோதர்மம் (கருநாடக இசை)

**மனோதர்மம்** எனும் சொல், கருநாடக இசைத் துறையில் வழங்கப்பெறுவதாகும். ஒரு இசைக் கலைஞர், கச்சேரி நடந்துகொண்டிருக்கும்போது தனது படைப்புத்திறனை முன்னேற்பாடின்றி வெளிப்படுமாறு செய்தல் (improvisation) *மனோதர்மம்* என்றழைக்கப்படுகிறது. இந்த மனோதர்மம், இசையிலக்கணத்திற்கு (இராகம் மற்றும் தாளம்) உட்பட்டு இருக்கவேண்டும் என்பதும் குறிப்பிடத்தக்கது.
# மனோதர்மம் (கருநாடக இசை)

## விளக்கம்

'மனோதர்மா' எனும் சமசுகிருத சொல், 'மன ஒழுங்கமைவு' (order of the mind) எனப் பொருள்படும். இதனையே 'மனோதர்மம்' என தமிழில் குறிப்பிடுகிறார்கள்.  
மனோதர்மத்தின் முக்கிய மூலகங்களாக நிரவல், கல்பனா சுவரம், இராக ஆலாபனை மற்றும் தனி ஆவர்த்தனம் உள்ளன. இராகம்-தானம்-பல்லவி எனும் இசைவடிவம், மனோதர்மத்தின் வெளிப்பாடாகும்.
# மனோதர்மம் (கருநாடக இசை)

## வரலாறு

பழங்காலத்து கருநாடக இசைக் கலைஞர்கள், அவர்கள் எந்த இசைவடிவில் சிறந்து விளங்கினார்களோ அப்பெயரை அடைமொழியாகக்கொண்டு அழைக்கப்பட்டார்கள். உதாரணமாக **'பல்லவி**' சேச ஐயர், **'அதான**' அப்பையா, **'தோடி**' சீதாராமையா போன்றோரைக் குறிப்பிடலாம். இவர்களில் சீதாராமையா, எட்டு முழு தினங்களுக்கு தொடர்ந்து தோடி இராகத்தைப் பாடியதாகச் சொல்லப்படுவதுண்டு.  
- 'Manodharma mysteries' எனும் தலைப்பில் 'த இந்து' ஆங்கில நாளிதழில் (திசம்பர் 19, 2012) எழுதப்பட்ட ஒரு கட்டுரை.
# மனோதர்மம் (கருநாடக இசை)

## வெளியிணைப்புகள்

-
- TM Krishna: Manodharma - A Lec-Dem Part One - டி. எம். கிருஷ்ணாவின் விளக்க உரைக் காணொலி (முதல் பகுதி)
- TM Krishna: Manodharma - A Lec-Dem Part Two - டி. எம். கிருஷ்ணாவின் விளக்க உரைக் காணொலி (இரண்டாம் பகுதி)
- TM Krishna: Manodharma - A Lec-Dem Part Three - டி. எம். கிருஷ்ணாவின் விளக்க உரைக் காணொலி (மூன்றாம் பகுதி)
# வணிக ஆவணம்

**வணிக ஆவணம்** (Commercial Paper) என்பது உறுதிச்சீட்டு வடிவில் அளிக்கப்படும் ஈடுபெறாத பணச்சந்தை முறை ஆவணம் ஆகும். பெருமளவில் கடனுதவி பெறும் கூட்டு நிறுவன வணிகர்களுக்குக் குறுகிய காலக் கடன்பெறும் வாய்ப்புகளைப் பல்வகைப்படுத்தல், முதலீட்டாளர்களுக்கு ஒரு கூடுதல் செயற்கருவியை அளித்தல் ஆகிய நோக்கங்களுக்காக இது அறிமுகப்படுத்தப்பட்டது. அதன்படி முதன்மை வணிகர்கள் மற்றும் அவர்களைச் சார்ந்த வணிகர்கள் வணிகச் செயல்பாட்டுக்கு ஏதுவாக குறுகிய காலக்கடன் தேவைகளைச் சரிக்கட்டும் பொருட்டு வணிக ஆவணம் வழங்கிடும் அனுமதி அவர்களுக்குக் கொடுக்கப்பட்டது. ஒன்றிணைந்த நிறுவனங்கள், முதன்மை வணிகர்கள் மற்றும் அகில இந்திய நிதியுதவி நிறுவனங்கள் வணிக ஆவணம் வழங்கலாம்.
# வணிக ஆவணம்

## நிபந்தனைகள்

கீழ்க்கண்ட நிபந்தனைகளுக்கு உட்பட்டே வணிக ஆவணம் வழங்க முடியும்:
- கடைசியாகத் தணிக்கை செய்யப்பட்டு வெளியான, குழுமத்தின் ஐந்தொகை ஏட்டில் குழுமத்தின்
திட்பமான நிகர மதிப்பு நான்கு கோடிக்குக் குறையாமல் இருக்க வேண்டும்.  
- வங்கிகள்/அகில இந்திய நிதி நிறுவனங்கள் கம்பெனிக்கு செயல் மூலதனம் அளித்திருக்க வேண்டும்.  
- நிதியுதவி செய்யும் வங்கிகள்/நிறுவனங்கள் குழுமங்களின் கடன் கணக்கை தகுநிலைச் சொத்து என வகைப்படுத்தியிருக்க வேண்டும்.
# ஆசிய கணக்குத் தீர்வக ஒன்றியம்

**ஆசிய கணக்குத் தீர்வக ஒன்றியம் (ACU)** என்பது பிராந்திய ஒத்துழைப்பை ஊக்குவிக்கும் நோக்கில் ஆசியா மற்றும் பசிபிக் பகுதிக்கான பொருளாதார, சமூக ஆணைக் குழுவின் (ESCAP) முன்முயற்சியால் 1974 டிசம்பர் 9 அன்று ஈரானில் உள்ள டெஹ்ரானில் அமைக்கப்பட்ட ஆசிய ஒன்றியம் ஆகும். சாதாரணமாக அந்நியச் செலாவணி பரிமாற்றங்களில் கடைப்பிடிக்கப்படும் அதேமுறையில் அங்கீகரிக்கப்பட்ட வணிக வங்கிகள் வகை ஒன்றின் அனைத்து பரிமாற்றங்களும் ஆசிய கணக்குத் தீர்வு ஒன்றியத்தினால் கையாளப்படுகின்றன.
# ஆசிய கணக்குத் தீர்வக ஒன்றியம்

## நோக்கம்

- பங்குபெறும் நாடுகளுக்கு இடையே வர்த்தகத்தை ஊக்குவித்தல்
- அந்நியச் செலாவணி இருப்புகளையும் மாற்றுக்கட்டணங்களையும் சிக்கனமாக பயன்படுத்தல்
- பரஸ்பர அடிப்படையில் பரிவர்த்தனைகளை ஏற்படுத்த ஒரு தீர்வு காணுதல்  
ஆகியன இவ்வொன்றியத்தின் முக்கிய நோக்கங்களாகும்.
# ஆசிய கணக்குத் தீர்வக ஒன்றியம்

## உறுப்பினர்கள்

ஈரான், இந்தியா, பங்களாதேஷ், பூட்டான், நேப்பாளம், பாகிஸ்தான், இலங்கை, மியான்மார் மற்றும் மாலத்தீவுகள் ஆகிய நாடுகளின் மத்திய வங்கிகளும், பணம் சார் ஆணையுரிமங்களும் ஆசிய கணக்குத் தீர்வு ஒன்றியத்தின் உறுப்பினர்கள் ஆவர்.
| நாடு | மத்திய வங்கி | ஆண்டு |
| --- | --- | --- |
| வங்களாதேச வங்கி | 1974 |  |
| ராயல் மானிட்டரி அதாரிட்டி ஆஃப் பூடான்(Royal Monetary Authority of Bhutan)] | 1999 |  |
| இந்திய ரிசர்வ் வங்கி (Reserve Bank of India) | 1974 |  |
| ஈரான் இஸ்லாமியக் குடியரசு மத்திய வங்கி (Central Bank of the Islamic Republic of Iran) | 1974 |  |
| மாலத்தீவுகள் நாணயஞ் சார்ந்த ஆணையம் (Maldives Monetary Authority) | 2009 |  |
| மியான்மர் மத்திய வங்கி (Central Bank of Myanmar) | 1977 |  |
| நேபாள ராஷ்டிரீய வங்கி (Nepal Rastra Bank) | 1974 |  |
| பாக்கிஸ்தான் ஸ்டேட் வங்கி (State Bank of Pakistan) | 1974 |  |
| இலங்கை மத்திய வங்கி (Central Bank of Sri Lanka) | 1974 |  |
# ஆசிய கணக்குத் தீர்வக ஒன்றியம்

## தீர்வுக்குரிய அடிப்படை பண அலகு

ஆசிய பண அலகு என்பது ஆசிய கணக்குத் தீர்வு ஒன்றியத்தின் கணக்குக்குரிய பொது அலகாகும். அது ஏசீயூ டாலர் மற்றும் ஏசீயூ யூரோ என்ற மதிப்பிலக்கங்களில் ஒரு அமெரிக்க டாலருக்கும், ஒரு யூரோவுக்கும் முறையே ஈடானதாகும். பணம் செலுத்தும் அனைத்துச் செயல்முறைகளிலும், ஆசிய பண அலகே இலக்க மதிப்பாகக் குறிப்பிடப்பட வேண்டும். அத்தகைய செயல் முறைகளின் தீர்வுகள் அங்கீகரிக்கப்பட்ட முகவர்களால், ஏசீயூ டாலர் (ACU dollar) கணக்குகளின் வழிச் செயல்பாடுகளால் முடிவு செய்யப்படலாம்.
# ஆசிய கணக்குத் தீர்வக ஒன்றியம்

## வெளியிணைப்புகள்

- ஆசிய கணக்குத் தீர்வு ஒன்றியத்தின் அதிகாரப்பூர்வ இணைய தளம்
- இந்திய ரிசர்வு வங்கியின் அதிகாரப்பூர்வ இணைய தளம்
- மியன்மர் மத்திய வங்கியின் அதிகாரப்பூர்வ இணைய தளம்
# வங்கி அல்லாத நிதி நிறுவனங்கள்

**வங்கி அல்லாத நிதி நிறுவனங்கள்** (**Non Banking Financial Company** (**NBFC**) இந்திய கம்பெனிகள் சட்டம் 2013-கீழ் பதிவு செய்யப்பட்ட நிறுவனம் ஆகும். இந்நிறுவனங்கள் பொதுமக்களுக்கு கடன் வழங்குதல், பங்குச்சந்தையில் பங்குபத்திரங்கள் மற்றும் அரசுப் பத்திரங்கள் வாங்குதல், மகிழுந்துகள், போக்குவரத்து வாகனங்கள் மற்றும் தளவாடக் கருவிகளை வாங்க நிதியுதவி செய்தல், தங்க நகைகள் மீது கடன் வழங்குதல், வீடு போன்ற அசையாச் சொத்துகள் மீது அடமானக் கடன் வழங்குதல், புதிய வீடுகள் கட்டவும், பழைய வீட்டை மராமத்து செய்யவும், வீட்டுமனைகள் மற்றும் அடுக்கு மாடி வீடுகள் வாங்க கடன் கொடுத்தல் மற்றும் சீட்டு நிறுவனம் நடத்துதல் போன்ற சேவைகளைச் செய்கிறது.
# வங்கி அல்லாத நிதி நிறுவனங்கள்

## வங்கி அல்லாத நிதிநிறுவனங்கள் மீதான கண்காணிப்பு

இந்திய ரிசர்வ் வங்கியின் சட்டம், 1934, (அத்தியாயம் III-B) கீழ் வங்கி அல்லாத நிதி நிறுவனங்களின் செயல்பாடுகளை இந்திய ரிசர்வ் வங்கி கண்காணிக்கிறது. வங்கி அல்லாத நிதி நிறுவனங்கள் வேளாண்மை, தொழிற்சாலை பணிகள் மேற்கொள்ளவோ, அசையாச் சொத்துகளை வாங்குவதோ, விற்பதோ அல்லது கட்டுமானத் துறையில் நேரடியாக ஈடுபடவோ முடியாது. வங்கியல்லாத நிதி நிறுவனங்கள் பொதுமக்களிடமிருந்தும், மற்றவர்களிடமிருந்தும் எத்தகைய வைப்புத் தொகைகளைப் பெறக் கூடாது.
இருப்பினும் இந்திய ரிசர்வ் வங்கி 81 வங்கி அல்லாத நிதி நிறுவனங்களுக்கு பொதுமக்களிடமிருந்து நிரந்தர வைப்புத்தொகை பெற அனுமதி வழங்கியுள்ளது.  
மேலும் வேளாண்மை, தொழில்துறை செயல்பாடுகள், எந்தவொரு பொருட்களையும் வாங்குவது அல்லது விற்பனை செய்வது (பத்திரங்களைத் தவிர) அல்லது எந்தவொரு சேவைகளையும் வழங்குதல் மற்றும் அசையாச் சொத்தின் விற்பனை / கொள்முதல் / கட்டுமானம் ஆகியதுறைகளில் வங்கி அல்லாத நிறுவனங்கள் ஈடுபடக்கூடாது.  
9 நவம்பர் 2017 அன்று, இந்திய ரிசர்வ் வங்கி, வங்கி அல்லாத நிதி நிறுவனங்களின் செயல்பாடுகள் / சேவைகளை வேலையை வெளியில் கொடுத்து (அவுட்சோர்சிங்) செய்வதற்கான விதிமுறைகளை கோடிட்டுக் காட்டும் அறிவிப்பை வெளியிட்டது.
புதிய விதிமுறைகளின்படி, உள் தணிக்கை, முதலீட்டுத் துறையை நிர்வகித்தல், உங்கள் வாடிக்கையாளர் (KYC) அறிந்து கொள்வதற்கான மூலோபாய மற்றும் இணக்கச் செயல்பாடுகள் மற்றும் கடன்களை அனுமதித்தல் & வசூலித்தல் போன்ற முக்கிய மேலாண்மைச் செயல்பாடுகளை வங்கியல்லாத நிதிநிறுவனங்கள் வெளிநபர்களுக்கு (அவுட்சோர்சிங்) வழங்க முடியாது.  
வங்கியல்லாத நிதிநிறுவனப் பணியாளர்கள் அவுட்சோர்சிங் செயல்பாட்டைச் செய்ய வேண்டிய அளவிற்கு மட்டுமே வாடிக்கையாளர்களின் தகவல்களை அணுகிப் பெற வேண்டும்.  
நேரடி நிதி உதவி மற்றும் கடன் மீட்பு முகவர்களுக்கான நடத்தை விதிகளை வங்கியல்லாத நிறுவனங்களின் கண்காணிப்பு வாரியங்கள் அங்கீகரிக்க வேண்டும். கடன் வசூலைப் பொறுத்தவரை, வங்கியல்லாத நிதிநிறுவனங்களும் அவற்றின் வெளி முகவர்களும் எந்த விதமான அச்சுறுத்தலையும் துன்புறுத்தலையும் நாடக்கூடாது. அனைத்து வங்கியல்லாத நிதிநிறுவனங்கள், தங்கள் சேவை தொடர்பான குறைபாடுகளை வாடிக்கையாளர்கள் கேட்டறியவும், வாடிக்கையாளர்களின் குறைகளை தீர்க்கவும் தனி அமைப்பை நிறுவிக்கொள்ள வெளி நிறுவனங்களை அவுட்சோர்சிங் மூலம் அமர்த்திக் கொள்ள வேண்டும். வேண்டும்.
# வங்கி அல்லாத நிதி நிறுவனங்கள்

## வங்கி அல்லாத நிதி நிறுவனங்களின் வகைகள்

### சொத்து நிதி நிறுவனம் (Asset Finance Company)

சொத்து நிதி நிறுவனங்கள் தனது மொத்த சொத்து மதிப்பில் அல்லது மொத்த வருவாயில் 60% வரை உற்பத்தி, பொருளாதார வளர்ச்சிக்காக தானியங்கி மோட்டார் வாகனங்கள், டிராக்டர்கள், கடைசல் இயந்திரங்கள், பளுதூக்கிகள், ஆழ்குழாய் துளையிடும் இயந்திரங்கள், தொழிலக உற்பத்தி இயந்திரங்கள், மின்சார உற்பத்தி இயந்திரங்கள், பொக்லைன் மற்றும் பிற கனரக இயந்திரங்களை வாங்க நிதியுதவி செய்யலாம்.=== முதலீட்டு நிறுவனங்கள் (Investment Company) ===
முதலீட்டு நிறுவனங்கள் எந்தவொரு நிறுவனத்தின் பங்குப் பத்திரங்களையோ அல்லது அரசு பங்குப் பத்திரங்களையோ கையகப்படுத்துவதே முதன்மைப் பணியாகும்.
# வங்கி அல்லாத நிதி நிறுவனங்கள்

## வங்கி அல்லாத நிதி நிறுவனங்களின் வகைகள்

### உள்கட்டமைப்பு நிதி நிறுவனங்கள் (Infrastructure Finance Company)

உள்கட்டமைப்பு நிதி நிறுவனங்கள் தங்களின் சொத்தில் நான்கில் மூன்று பங்கு வரை உள்கட்டமைப்பு வளர்ச்சிக்கு நிதியுதவி வழங்கும்.
# வங்கி அல்லாத நிதி நிறுவனங்கள்

## குறு நிதி நிறுவனங்கள் (Micro finance Institutions)

குறு நிதி நிறுவனம் என்பது குறைந்த வருமானம் உடையவர்களுக்கு நிதிச் சேவைகளை வழங்கும் ஒரு அமைப்பாகும். இந்நிறுவன உறுப்பினர்களுக்கு கடன் வழங்குவதுடன் காப்பீடு, வைப்புத்தொகை மற்றும் பிற சேவைகளை வழங்குகிறார்கள். இவைகள் ஏழை மக்களின் நிதியை பாதுக்காப்பதுடன், நிதி சேவைகளையும் வழங்குகின்றன.
# வங்கி அல்லாத நிதி நிறுவனங்கள்

## குறு நிதி நிறுவனங்கள் (Micro finance Institutions)

### எஞ்சியுள்ள வங்கியல்லாத நிறுவனம் (Residuary Non-banking Companies)

முதலீடு, குத்தகை, தவணைத்திட்டம், கடன் என்ற வகை நிறுவனமல்லாத, ஏதாவது ஒரு திட்டத்தின் அல்லது ஏற்பாட்டின் அல்லது ஏதாவது ஒருவகையின் கீழ் வைப்புத்தொகையை ஏற்றுக்கொள்வதை தனது முதன்மை வியாபாரமாகவுடைய, ஒருவகை வங்கிசாரா நிதி நிறுவனத்தை (NBFC), எஞ்சியுள்ள வங்கிசாரா நிதி நிறுவனம் என்பர். இந்த நிறுவனங்கள் இந்திய ரிசர்வ் வங்கியின் உத்தரவின் படி, ரொக்கச் சொத்துக்களைத் தவிர முதலீடுகளையும் வைத்திருக்க வேண்டும். இந்த வகை நிறுவனங்கள் முதலீட்டை பெறும் வழிமுறைகள், முதலீட்டாளர்களின் தொகையை பயன்படுத்துவது குறித்த விதிமுறைகள் ஆகிய செயல்பாடுகள், வங்கி சாரா நிதி நிறுவனங்களிலிருந்து மாறுபடுகின்றன. இந்த நிறுவனங்கள் உச்ச வரம்பில்லாமல் வைப்புத் தொகையை ஏற்றுக்கொள்ளலாம். ஆனால் ஒவ்வொரு எஞ்சியுள்ள வங்கியல்லாத நிதி நிறுவனமும் தன்னால் ஏற்படுத்தப்பட்ட வைப்புத்தொகை மற்றும் செய்யப்பட்ட முதலீடுகளின் தொகை, வைப்பாளர்களுக்குத் தர வேண்டிய மொத்த கடன் தொகைகளை விட குறைவாய் இல்லாததை உறுதிப்படுத்திக் கொள்ளவேண்டும். மேலும் வைப்பாளர்களின் நலனை பாதுகாக்க, இந்த நிறுவனங்கள், பாதுகாப்பானவையும், ரொக்கத்தன்மையுள்ளவையுமான கடன் பத்திரங்களை உள்ளடக்கிய, மத்திய / மாநில அரசாங்கக்கடன் பத்திரங்கள், பட்டியலிடப்பட்ட வணிக வங்கியில் (SCB) நிலை வைப்புத்தொகைகள், வைப்புத்தொகைச் சான்றிதழ்கள், பரஸ்பர நிதி நிறுவனங்களின் பங்குகள் ஆகியவற்றில் முதலீடு செய்ய வேண்டும்.
# தேசிய மின்னணு பணப் பரிவர்த்தனை

**தேசிய மின்னணு பணப் பரிவர்த்தனை** அல்லது **தேசிய மின்னணு பணப் பரிமாற்றம்** (NEFT-National Electronic Fund Ttransfer) என்பது தேசிய அளவில் தனிநபர், நிறுவன அமைப்புகள், குழுமங்கள் ஆகியோர் ஏதாவது ஒரு வங்கியின் கிளையிலிருந்து மற்றொரு வங்கியிலுள்ள தனிநபர் அல்லது நிறுவன அமைப்பு அல்லது குழுமங்களின் கணக்கிற்கு மின்னணு முறையில் பணத்தை அனுப்பிட உதவிடும் முறை ஆகும். ஒரு வங்கி இந்த முறையிலுள்ள நிதிமாற்றத்தில் பங்கேற்க வேண்டுமாயின், அவ்வங்கி அல்லது அவ்வங்கிக்கிளை கணினி வலைத்தள இணைப்பினை ஏற்கும் வசதியுடையதாக இருக்கவேண்டும்.
# தேசிய மின்னணு பணப் பரிவர்த்தனை

## பணம் பெறுநர்

ஒரு வங்கிக்கிளையில் கணக்கு வைத்துள்ள தனிநபர்கள், நிறுவன அமைப்புகள், குழுமங்கள் தேசிய மின்னணு பணப் பரிவர்த்தனை முறையை பயன்படுத்திப் பணம் பெறலாம். ஆகவே பணத்தைப் பெறுபவர் (பயனாளி) தேசிய மின்னணு பணப் பரிவர்த்தனை இணைப்பில் உள்ள வங்கிக்கிளையில் கணக்கு வைத்திருப்பது அவசியமாகும்.
# தேசிய மின்னணு பணப் பரிவர்த்தனை

## பணம் அனுப்புநர்

வங்கிக்கிளையில் கணக்கு வைத்துள்ள தனிநபர்கள், நிறுவன அமைப்புகள், குழுமங்கள் இம்முறையை பயன்படுத்தி பணம் அனுப்பலாம்.  
வங்கிக்கணக்கு இல்லாதவர்கள் கூட தேசிய மின்னணு பணப் பரிவர்த்தனை இணைப்பிலுள்ள வங்கிக்கிளையில் நுழைந்து அதன் மூலம் தேசிய மின்னணு பணப் பரிவர்த்தனை முறையை பயன்படுத்தி பணம் அனுப்பலாம்.  
இத்தகு வாடிக்கையாளர் பணத்தை வங்கியில் செலுத்த வசதியாக தனியானதொரு பரிவர்த்தனைக் குறியீட்டு எண் (50) இம்முறையில் வழங்கப்பட்டுள்ளது. இத்தகு வாடிக்கையாளர்கள் தங்களின் தகவல்களை (முகவரி, தொலைபேசி எண் முதலியன) தரவேண்டும். இதனால், வங்கிக்கணக்கு ஏதுமின்றி பணம் செலுத்துபவர் பணமாற்ற பரிவர்த்தனையைச் செய்திட முடியும்.
# வீட்டுநெறி

**வீட்டுநெறி** என்பது **வீடுபேறு** அடையும் நெறி. இது சமயம் கூறும் நெறி. சமயம் சாராத் தமிழ்நெறியில் **‘வீடு’** பற்றிய கருத்து இல்லை. அறநெறி கூறும் திருக்குறள் அறம், பொருள், இன்பம் எனவும், வாழ்நெறி கூறும் தொல்காப்பியம் இன்பம், பொருன், அறம் எனவும் வாழ்வியலைக் காட்டுகின்றன. மேலுலகம் , அளறு வானுறையும் தெய்வம் , துறக்கம் போன்ற கருத்துக்கள் தமிழரிடம் இருந்தன. என்றாலும் மேலுலகம், கீழுலகம் இத்தகையது என்று தமிழ்நூல்கள் விளக்கவில்லை. எனவே வீட்டுநெறியைத் தமிழில் கூறலாமா என்னும் வினா 16 ஆம் நூற்றாண்டில் எழுப்பப்பட்டுள்ளது.  
உடம்பை விட்ட உயிர் வாழும் இடம் சமயநெறியில் ‘வீடு’ எனப்படும். இது சிந்தையும் மொழியும் செல்லா நிலையினது. எனவே கண்டாரும், காண்பாரும் இல்லை. எனவே இதுபற்றிக் கூறலாமா என்னும் வினா சரியானதே.  
மறைஞான தேசிகர் எழுதிய சிவதருமோத்தர உரை என்னும் நூலில் தமிழில் வீட்டுநெறி கூறலாமா என்னும் வினா எழுப்பப்பட்டு விடை சொல்லப்படுகிறது.  
ஆளுடைய பிள்ளையார் இயற்றிய திருவுந்தியாரில் வீட்டுநெறி கூறப்பட்டுள்ளது. எனவே தமிழில் கூறலாம் என்று இந்த உரைநூல் குறிப்பிடுகிறது.
# வீட்டுநெறி

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
# சிவதருமோத்தர உரை

**சிவதருமோத்தர உரை** என்னும் உரைநூல் தி௫க்கயிலாய பரம்பரை வேளாக்குறிச்சி ஆதீன சீடர் 16 ஆம் நூற்றாண்டில் மறைஞான தேசிகரால் எழுதப்பட்டது. சிவதருமோத்தரம் என்னும் நூல் மறைஞான சம்பந்தர் என்னும் சைவப் பெரியாரால் 16 ஆம் நூற்றாண்டில் எழுதப்பட்ட நூல்களில் ஒன்று. அகத்தியர் வினாக்களுக்கு முருகக்கடவுள் சொல்லும் விடைகளைக் கூறுவது இந்த நூல். சிவதருமோத்தர உரையானது, தனது ஆசாரியர் நூலுக்கு மாணாக்கரால் எழுதப்பட்ட உரை.  
இது உரைநூல் என்றாலும் இதில் மேற்கோளாகத் தரப்பட்டுள்ள பாடல்கள் பல தொகைக்குறிப்புகளுக்கு விளக்கம் தருவனவாக உள்ளன.  
- அட்டாங்க சித்தி மேற்கோள் பாடல்.
- மறையோர் தேஎத்து மன்றல் எட்டுக்கு மேற்கோள் பாடல்
- துக்கத்திரயங்கள் யாவை என விளக்கும் மேற்கோள் பாடல்
- தமிழில் வீட்டுநெறி சொல்லலாமா என்பதை விளக்கும் பாடல்
# சிவதருமோத்தர உரை

## கருவிநூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
# கரீம் கனி

**கரீம் கனி** இந்திய வமிசாவளியைச் சேர்ந்த ஒரு தென்கிழக்காசிய அரசியல்வாதி. இரண்டாம் உலகப் போருக்கு முன்னர் இவர் மியான்மரில் பா மௌ என்பவரின் கீழ் பாராளுமன்றச் செயலாளராக இருந்தார். இரண்டாம் உலகப் போர்க் காலத்தில், சுபாஷ் சந்திர போஸினால் மலாயாவில் நிறுவப்பட்ட ஆசாத் ஹிந்த் அரசின் அரசுத்துறை அமைச்சராக ஆனார். இவரே "முஸ்லிம் பதிப்பு இல்லம்" என்பதன் முகாமையாளரும், மலாயாவிலிருந்து வெளிவந்த தமிழ் நாளிதழான மலாயா நண்பன் என்பதன் ஆசிரியரும், "டோன்" என்னும் நாளிதழின் மலாயு மொழிப் பதிப்பான *சினாரான்* என்பதன் ஆசிரியரும் ஆவார்.  
கரீம் கனி இவற்றுடன் நில்லாது முஸ்லிம் லீக் என்பதன் தொடர்பையும், அகில மலாயா முஸ்லிம் பரப்புச் சங்கம் (AMMMS) என்பதன் தலைமைத்துவத்தையும், இன்னும் பல அமைப்புக்களின் நிறைவேற்றுக் குழுவிலும் இருந்தார். இரண்டாம் உலகப் போரின் பின்னர், இவர் தென்கிழக்காசிய முஸ்லிம் அரசியலில் ஈடுபட்டார். இவரது செயற்பாடுகளில் 1950 இல் சிங்கப்பூரில் இடம் பெற்ற மாரியா எருட்டோகு கலவரங்கள் குறிப்பிடத் தக்கவை.
# கரீம் கனி

## பர்மாவில் இவரது செயற்பாடுகள்

கரீம் கனி பர்மாவில் வெளியான தமிழ் மற்றும் பர்மிய மொழிச் செய்தித்தாள்களின் ஆசிரியராக இருந்தார். இவர் சுலியா சங்கத்தின் இளைஞர் அணியின் செயலாளராக இருந்ததுடன், 1932 இல் பர்மா சட்டவாக்கப் பேரவைக்கும், 1936 இல் பிரதிநிதிகள் அவைக்கும் தெரிவு செய்யப்பட்டார். பிரித்தானிய உளவுத்துறை அறிக்கையில் “உடனடியாகக் கைது செய்யப்பட வேண்டியோர்” பட்டியலில் இவரது பெயர் உள்ளடக்கப்பட்டது. இரண்டாம் உலகப் போருக்கு முன்னர் இவர் *பா மௌ* என்பவரின் கீழ் பாராளுமன்றச் செயலாளராக இருந்தார்.
# சீனத் தமிழர்

**சீனத் தமிழர்** என்போர் தமிழ்ப் பின்புலத்தைக் கொண்டு சீனாவில் வாழும் தமிழர்களாவர். இவர்களில் அதிகமானோர் தமிழ்நாட்டில் இருந்து சீனா சென்றவர்களாவர். இவர்கள் பணியின் நிமித்தம் சென்று அங்கேயே குடியேறியவர்களாவர். சீனாவில் அரசியல் புகலிடக் கோரிக்கையாளர்களுக்கு குடியுரிமை வழங்கும் சட்டம் இல்லையென்பதால் ஏனைய நாடுகளில் புகலிடம் பெற்றது போன்று சீனாவில் இலங்கைத் தமிழர் எவரும் புகலிடம் பெற்றவர் இல்லை என்பது குறிப்பிடத்தக்கது. தொழில் வாய்ப்பின் அடிப்படையில் சென்றோர் சிலர் மட்டுமே உள்ளனர்.
# சீனத் தமிழர்

## சீனாவில் தமிழ் மொழி

சீனாவில் வாழும் தமிழர்களின் முன்னெடுப்பால் சீன வானொலியில் தமிழ் மொழி ஒலிப்பரப்பு 50 ஆண்டுகளுக்கும் மேலாக இயங்கிவருகிறது. தமிழ் வழி சீனம் கற்பித்தல், இணைய வழி செய்திகளை வழங்குதல் எனும் முன்னெடுப்புகளும் காணப்படுகின்றன. தமிழ் மொழியைக் கற்று, சூ சுவெங் வா எனும் தனது பெயரை கலையரசி என தமிழாக மாற்றிக்கொண்டு சீனத் தமிழ் வானொலியில் தமிழ் ஒலிப்பாளராக பணியாற்றும் சீனப் பெண் ஒருவரும் உள்ளார். தமிழருக்கும் சீனருக்கும் உள்ள நெருக்கத்தினால் சீனர்களில் சிலர் தமிழ் மொழியைக் கற்று பேசவும், தமிழ்ப் பாடல்கள் பாடவும், பாடல்களுக்கு ஆடவும் கூட செய்கின்றனர்.
# சீனத் தமிழர்

## வாழும் இடங்கள்

சீனாவில் வாழும் தமிழர்கள் அநேகமானோர் சீனாவின் தலைநகரான பீஜிங் பகுதியில் வசிக்கின்றனர். அதனைத் தவிர்ந்து ஹொங்கொங்கிற்கு அண்மித்த சீன மாநிலமான, குவாந்தோங் மாநிலத்தின் சென்ஞேன் பகுதிகளில் வசிக்கின்றனர். இங்கு ஈழத் தமிழர்கள் சிலரும் வசிக்கின்றனர்.
# சீனத் தமிழர்

## சீனா ஹொங்கொங் தரைவழி போக்குவரத்து

சென்ஞேன் நிலப்பரப்பின் எல்லை நகரங்களான லோ வூ மற்றும் லொக் மா சாவ் ஆகிய இரண்டு இடங்களுக்கு ஹொங்கொங்கில் இருந்து எம்டிஆர் அதிவேக தொடருந்து சேவையூடாக 45 நிமிடங்களில் சென்றடையக்கூடிய தரைவழி போக்குவரத்து வசதி உள்ளது. எனவே சீனாவில் சென்ஞேன் பகுதிகளில் வசிக்கும் தமிழர்கள் அடிக்கடி ஹொங்கொங் வந்து செல்வதும், ஹொங்கொங் தமிழர்கள் சென்ஞேன் சென்று வருவதும் சாதாரண விடயங்களாகும். இந்தியா, இலங்கை வணிகர்கள் ஹொங்கொங் வழிமாற்று வீசாவுடனோ அல்லது ஹொங்கொங் வந்து, ஹொங்கொங்கில் சீனா வீசா பெற்றோ தமது வணிகத்திற்காக சென்ஞேன் செல்வது வாடிக்கையான நிகழ்வுகளாகும். ஹொங்கொங்கை விட சீனாவில் பொருட்களின் விலை பன்மடங்கு மலிவாக இருப்பதே ஹொங்கொங் தமிழர் சென்ஞேன் நகருக்கு அடிக்கடி பயனம் மேற்கொள்வதற்கான காரணியாகும்.
# சீனத் தமிழர்

## இதனையும் காண்க

- சீனத் தமிழியல்
- சீனர் - தமிழர் தொடர்புகள்
# கலையரசி (சீன அறிவிப்பாளர்)

**சூ சுவெங் வா** (*Zhu Juan Hua*) என்பவர் ஒரு சீனப் பெண்ணாவார். இவர் **கலையரசி** என தனது பெயரை தமிழ்ப் பெயராக மாற்றிக்கொண்டு, சீனா, பீஜிங்கில் ஒலிப்பரப்பாகும் சீனத் தமிழ் வானொலியின் இயக்குநராகவும் முதன்மை தமிழ் அறிவிப்பாளராகவும் 1975 ஆம் ஆண்டு முதல் கிட்டத்தட்ட 38 ஆண்டுகளாகப் பணி புரிந்து வருகிறார். அத்துடன் தமிழ்நாடு தஞ்சாவூர் சென்று தமிழ் கற்ற இவர் தமிழ் மொழியை சரளமாக பேசவும் கூடியவர்.
# கலையரசி (சீன அறிவிப்பாளர்)

## கலையரசியின் கூற்றின் படி

சீனத் தமிழ் வானொலியின் அறிவிப்பாளரான கலையரசியின் கூற்றின் படி, பதிவுசெய்யப்பட்ட நேயர்கள் எண்ணிக்கை கிட்டத்தட்ட 30,000 பேர் இருப்பதாக அறியப்படுகிறது. சீனத் தமிழ் வானொலியில் பணிபுரியும் சீனர்கள் தமிழ் மொழி அனுபவம் உள்ளவர்களாகவும், மேலும் தமிழ் மொழி கற்றுவரும் சீன மாணவர்கள் இருப்பதாகவும் கலையரசி கூற்றின் ஊடாக அறியமுடிகிறது.